CELEX: 32019R0914
Language: lv
Date: 2019-05-29 00:00:00
Title: Komisijas Īstenošanas regula (ES) 2019/914 (2019. gada 29. maijs) par atļauju Bacillus licheniformis DSM 28710 preparātu izmantot par barības piedevu gaļas tītariem, vaislas tītariem, mazāk izplatītu sugu gaļas mājputniem un mazāk izplatītu sugu dējējmājputniem (atļaujas turētājs – HuvePharma NV) (Dokuments attiecas uz EEZ.)

5.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 146/60
               
            
         KOMISIJAS ĪSTENOŠANAS REGULA (ES) 2019/914
         (2019. gada 29. maijs)
         par atļauju Bacillus licheniformis DSM 28710 preparātu izmantot par barības piedevu gaļas tītariem, vaislas tītariem, mazāk izplatītu sugu gaļas mājputniem un mazāk izplatītu sugu dējējmājputniem (atļaujas turētājs – HuvePharma NV)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot preparātu Bacillus licheniformis DSM 28710. Šim pieteikumam bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju Bacillus licheniformis DSM 28710 preparātu izmantot par barības piedevu gaļas tītariem, vaislas tītariem, mazāk izplatītu sugu gaļas mājputniem un mazāk izplatītu sugu dējējmājputniem; to paredzēts klasificēt piedevu kategorijā “zootehniskās piedevas”.
                  
               
                     (4)
                  
                  
                     Ar Komisijas Īstenošanas regulu (ES) 2017/1904 (2)
                        Bacillus licheniformis DSM 28710 preparātu, kas iekļauts piedevu kategorijā “zootehniskās piedevas”, tika atļauts desmit gadus izmantot par barības piedevu gaļas cāļiem un dējējvistu cāļiem.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) 2018. gada 28. novembra (3) atzinumā secināja, ka ar piedāvātajiem lietošanas nosacījumiem Bacillus licheniformis DSM 28710 preparāts neatstāj nelabvēlīgu ietekmi ne uz dzīvnieku veselību, ne vidi. Iestāde arī secināja, ka šī piedeva tiek uzskatīta par potenciālu elpceļu sensibilizatoru un ka nav iespējams izdarīt secinājumus par piedevas izraisītu ādas vai acu sensibilizāciju vai kairinājumu. Līdz ar to Komisija uzskata, ka būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka veselību, it sevišķi piedevas lietotāju veselību. Iestāde turklāt secināja, ka šī piedeva, lietota ieteiktajā devā, var būt iedarbīgs līdzeklis barošanas efektivitātes koeficienta uzlabošanai gaļas tītariem un ka šo secinājumu var attiecināt arī uz vaislas tītariem, mazāk izplatītu sugu gaļas mājputniem un mazāk izplatītu sugu dējējmājputniem. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (6)
                  
                  
                     Preparāta Bacillus licheniformis DSM 28710 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. maijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 268, 18.10.2003., 29. lpp.
         
         
            (2)  Komisijas 2017. gada 18. oktobra Īstenošanas regula (ES) 2017/1904 par atļauju lietot preparātu Bacillus licheniformis DSM 28710 par barības piedevu gaļas cāļiem un dējējvistām (atļaujas turētājs – Huvepharma NV) (OV L 269, 19.10.2017., 27. lpp.).
         
            (3)  EFSA Journal 2019; 17(1):5536.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV uz kg kompleksās barības ar mitruma saturu 12 %
                     
                  
                        Kategorija: zootehniskās piedevas. Funkcionālā grupa: zarnu floras stabilizatori
                     
                  
                        4b1828
                     
                     
                        
                           HuvePharma NV
                        
                     
                     
                        
                           Bacillus licheniformis DSM 28710
                     
                     
                        
                           Piedevas sastāvs
                        
                        
                           Bacillus licheniformis DSM 28710, kas satur vismaz
                        3,2 × 109 KVV/g piedevas
                        Cietā veidā
                        
                           Aktīvās vielas raksturojums
                        
                        
                           Bacillus licheniformis DSM 28710 dzīvotspējīgas sporas
                        
                           Analītiskā metode
                            (1)
                        
                        
                           Bacillus licheniformis DSM 28710 skaitīšanai piedevā, premiksos un barībā:
                        
                                    —
                                 
                                 
                                    Petri trauciņa un uztriepuma metode (EN 15784).
                                 
                              
                           Bacillus licheniformis DSM 28710 identificēšanai:
                        
                                    —
                                 
                                 
                                    pulsējošā lauka gēla elektroforēze (PFGE).
                                 
                              
                     
                        Gaļas tītari
                        Vaislas tītari
                        Mazāk izplatītu sugu gaļas mājputni un mazāk izplatītu sugu dējējmājputni
                     
                     
                        —
                     
                     
                        1,6 × 109
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas noteikumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Atļauts lietot tītaru barībā, kura satur vienu no šiem atļautajiem kokcidiostatiem: diklazurils, halofuginons, robenidīns, lazalocīds, maduramicīns vai monenzīns.
                                 
                              
                                    3.
                                 
                                 
                                    Atļauts lietot mazāk izplatītu sugu gaļas mājputnu un mazāk izplatītu sugu dējējmājputnu barībā, kura satur vienu no šiem atļautajiem kokcidiostatiem: diklazurils vai lazalocīds.
                                 
                              
                                    4.
                                 
                                 
                                    Barības apritē iesaistītie uzņēmēji nosaka, kādas darbības procedūras un atbilstoši organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt vielas ieelpošana vai saskare ar ādu vai acīm. Ja ar šādām procedūrām un pasākumiem ekspozīciju, ko rada saskare ar ādu vai acīm vai ieelpošana, novērst vai līdz minimumam samazināt nav iespējams, ar piedevu un premiksiem rīkojas, izmantojot atbilstošus individuālos aizsarglīdzekļus.
                                 
                              
                     
                        2029. gada 25. jūnijs
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.